ROMÂNIA

JUDEȚUL SUCEAVA

PRIMĂRIA MUNICIPIULUI CÂMPULUNG MOLDOVENESC

DIRECȚIA TEHNICĂ ȘI URBANISM

Nr.............. din .........2026
RAPORT DE SPECIALITATE
la proiectul de hotărâre

pentru modificarea anexei la Hotărârea Consiliului Local nr. 71/28.05.2026
cu privire la modul de valorificare a cantității de 1907.54 mc lemn fasonat provenit din fondul forestier proprietatea publică a municipiului Câmpulung Moldovenesc administrat de Ocolul Silvic Pojorâta

INIȚIATOR PROIECT DE HOTĂRÂRE: Primar, Negură Mihăiță

        Analizând proiectul de hotărâre pentru modificarea anexei la Hotărârea Consiliului Local nr. 71/28.05.2026 cu privire la modul de valorificare a cantității de 1907.54 mc lemn fasonat provenit din fondul forestier proprietatea publică a municipiului Câmpulung Moldovenesc administrat de Ocolul Silvic Pojorâta, precizăm următoarele:

În data de 28 mai 2026 a fost adoptată Hotărârea Consiliului Local nr. 71 cu privire la modul de valorificare a cantității de 1907.54 mc lemn fasonat provenit din fondul forestier proprietatea publică a municipiului Câmpulung Moldovenesc administrat de Ocolul Silvic Pojorâta.

Conform hotărârii mai sus amintite s-a stabilit ca o cantitate de 319,62 mc lemn fasonat din fondul forestier proprietate publică a municipiului Câmpulung Moldovenesc să fie valorificat prin licitație publică și o cantitate de 1587,92 mc lemn fasonat din fondul forestier proprietate publică a municipiului Câmpulung Moldovenesc, să fie valorificat prin vânzare directă către cetățenii municipiului Câmpulung Moldovenesc.

Din cantitatea de 1587,92 mc face parte și volumul de 86,31 mc lemn de lucru cu capătul gros de maxim 24 cm care provine din partida 5666.

Prin adresa numărul 11594/A.I./07.08.2026, Ocolul Silvic Pojorâta ne informează că sortimentul de buștean Lemn rotund celuloză (Lemn de lucru cu capătul gros de maxim 24 cm) rășinoase din partida 5666 în volum de 86,31 mc nu poate fi valorificat în mod direct către cetățenii municipiului deoarece până în momentul de față nu există solicitări în acest sens.
Ocolul silvic Pojorâta propune ca pentru a evita deprecierea materialului lemnos să valorificăm acest stoc de lemn fasonat prin licitație publică.
  
Prețul vânzării prin licitație și a lemnului de lucru subțire cu diametrul la capătul gros de maxim 24 cm este prețul stabilit prin actul de punere în valoare a masei lemnoase, care se majorează cu 60% la care se adaugă costul exploatării cu T.V.A. inclus – conform HCL 54/2023 cu privire la modul de valorificare a masei lemnoase din fondul forestier proprietatea publică a municipiului Câmpulung Moldovenesc cu modificările ulterioare.

În condițiile date valorificarea cantității de 86,31 mc provenit din partida 5666 este cea mai bună soluție pentru a evita deprecierea materialului lemnos sau chiar pierderea provenienței.
             Având în vedere precizările de mai sus,  considerăm proiectul de hotărâre oportun și necesar.

